Юрый Аляксандравіч Паўлюкавец

Юрый Паўлюкавец (нар. , ) — беларускі футбаліст, паўабаронца гродзенскага «Нёмана».

 Клубная кар’ера 
Выхаванец пінскай СДЮШАР-3, у 2009 годзе трапіў у структуру брэсцкага «Дынама», з 2011 года пачаў выступаць за дубль. 10 жніўня 2013 года дэбютаваў у асноўнай камандзе дынамаўцаў, выйшаўшы ў стартавым складзе ў матчы супраць «Дняпра» (2:0). У сезоне 2014 стаў часцей з’яўляцца ў аснове, звычайна выходзячы на замену, а ў сезоне 2015 ужо трывала асвоіўся ў асноўнай камандзе брэстчан.

У студзені 2016 года адправіўся на прагляд у жодзінскае «Тарпеда-БелАЗ» і ў выніку падпісаў кантракт з гэтым клубам. У складзе жодзінцаў стаў выступаць пераважна за дубль, у асноўнай камандзе звычайна толькі зрэдку выхадзіў на замену. У лютым 2017 года адправіўся на прагляд у «Іслач», аднак не падышоў і ў выніку пачаў сезон 2017 у складзе тарпедаўцаў, дзе выступаў у асноўным за дубль, толькі двойчы з’явіўшыся на полі ў асноўнай камандзе. У ліпені 2017 года па пагадненні бакоў пакінуў «Тарпеда-БелАЗ» і неўзабаве далучыўся да пінскай «Хвалі».

У лютым 2018 года падпісаў кантракт з жыткавіцкім ЮАС. У ліпені таго ж года, пакінуўшы жыткавіцкі клуб, стаў іграком бабруйскай «Белшыны». У студзені 2019 года падоўжыў кантракт з бабруйскім клубам. У сезоне 2019 у якасці аднаго з асноўных ігракоў дапамог камандзе перамагчы ў Першай лізе.

У студзені 2020 года прыбыў на прагляд у жодзінскае «Тарпеда-БелАЗ» і ў лютым падпісаў кантракт. Чаргаваў выхады ў стартавым складзе і заставанне на лаўцы запасных. У студзені 2022 года пакінуў жодзінскі клуб. Хутка стаў трэніравацца з гродзенскім «Нёманам», з якім у сакавіку падпісаў кантракт. У студзені 2024 года падоўжыў пагадненне з гродзенцамі.

 Міжнародная кар’ера 
11 чэрвеня 2015 года дэбютаваў у моладзевай зборнай Беларусі ў таварыскім матчы супраць Англіі. Усяго за зборную правёў чатыры матчы.

 Дасягненні 
 Срэбраны прызёр чэмпіянату Беларусі: 2023
 Уладальнік Кубка Беларусі (2): 2016, 2024
 Пераможца Першай лігі чэмпіянату Беларусі: 2019

 Статыстыка выступленняў 
СезонДывізіёнКлубКраінаМатчыГалы 2011  дубль  Дынама    11  0 2012  дубль  Брэст    19  0 2013  Д1  Дынама    2  0 2014  Д1  Дынама    9  0 2015  Д1  Дынама    20  0 2016  Д1  Тарпеда-БелАЗ    6  0 2017 (1)  Д1  Тарпеда-БелАЗ    2  0 2017 (2)  Д2  Хваля    13  2 2018 (1)  Д2  ЮАС    11  1 2018 (2)  Д2  Белшына    12  0 2019  Д2  Белшына    26  3 2020  Д1  Тарпеда-БелАЗ    14  0 2021  Д1  Тарпеда-БелАЗ    19  0 2022  Д1  Нёман    25  0 2023  Д1  Нёман    17  1

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі ФК Дынама Брэст
Катэгорыя:Ігракі ФК Тарпеда-БелАЗ
Катэгорыя:Ігракі ФК Хваля Пінск
Катэгорыя:Ігракі ФК ЮАС Жыткавічы
Катэгорыя:Ігракі ФК Белшына
Катэгорыя:Ігракі ФК Нёман Гродна